חגית עטיה

חגית עטיה (נולדה ב-16 בפברואר 1962) היא מדענית ישראלית בתחום מדעי המחשב, פרופסור מן המניין בפקולטה למדעי המחשב והמשנה לנשיא הטכניון לעניינים אקדמיים (מנל"א) בטכניון. תחומי המחקר העיקריים שלה הם תאוריה של מערכות מבוזרות (אלגוריתמים, חסמים תחתונים, מודלים ואמינות), אלגוריתמים לרשתות תקשורת ומערכות מרובות מעבדים. בשנת 1981 סיימה בהצטיינות תואר ראשון במתמטיקה ומדעי המחשב באוניברסיטה העברית בירושלים. בשנת 1983 סיימה תואר שני במדעי המחשב באוניברסיטה העברית בירושלים בהצטיינות (cum laude). בשנת 1987 קיבלה תואר דוקטור במדעי המחשב באוניברסיטה העברית בירושלים, תחת הנחייתו של פרופסור דני דולב. עטיה היא פרופסור מן המניין בפקולטה למדעי המחשב בטכניון, החל מיולי 2005. במהלך השנים הנחתה מספר סטודנטים לקראת תואר שני, דוקטורט ופוסט-דוקטורט. בנוסף, העבירה קורסים בנושאים מערכות הפעלה, אלגוריתמים מבוזרים ומערכות קבצים. עטיה חברה במועצת העורכים של כתב העת SIAM Journal on Computing, העוסק בחיזוק הקשר בין תחום המתמטיקה ותחומים מדעיים נוספים. בנוסף, היא עורכת ראשית של כתב העת Distributed Computing. בשנים 2010–2012 שימשה כחברה במועצה להשכלה גבוהה. בשנים 2009–2013 שימשה כחברה בוועדה של ACM Software System Award. אוקטובר 1981 – ספטמבר 1983: עוזרת הוראה בפקולטה למדעי המחשב באוניברסיטה העברית בירושלים. אוקטובר 1983 – ספטמבר 1986: עוזרת מחקר בפקולטה למדעי המחשב באוניברסיטה העברית בירושלים. אוקטובר 1987 – אוגוסט 1988: מנחה בחוג למדעי המחשב באוניברסיטת תל אביב. ספטמבר 1988 – ספטמבר 1990: פוסט-דוקטורט בקבוצת המחקר של תאוריה של מערכות מבוזרות במחלקה למדעי המחשב ב-MIT. פברואר 1997 – יולי 2005: פרופסור חבר בפקולטה למדעי המחשב בטכניון. אוקטובר 1990 – פברואר 1997: מרצה בכירה בפקולטה למדעי המחשב בטכניון. אוגוסט 2009 – אוגוסט 2010: פרופסור אורח במכון הטכנולוגי EPFL בעיר לוזאן בשווייץ. אוגוסט 1991: מדענית אורחת במעבדת המחקר של חברת DEC בקיימברידג' (מסצ'וסטס). יולי - אוגוסט 1993: מדענית אורחת במעבדות בל בניו ג'רזי, ארצות הברית. ספטמבר 2001 - ספטמבר 2002: חוקרת בחברה Dune Semiconductor Ltd, שנרכשה על ידי חברת Broadcom. עטיה פרסמה, בשיתוף עם Jennifer Lundelius Welch, את הספר Distributed Computing: Fundamentals, Simulations and Advanced Topics. עטיה כתבה מעל ל-150 מאמרים. מאמריה צוטטו למעלה מ-5000 פעמים במאמרים שונים. בשנת 2011 זכתה בפרס דייקסטרה על מאמר בנושא זיכרון משותף ובפרס Michael Bruno Memorial Award. בשנת 2009 זכתה בפרס ACM fellows על תרומתה לתחום החישוב המקבילי והמבוזר. בשנת 1992 זכתה בפרס הנרי טאוב להצטיינות אקדמית. בשנת 1991 זכתה במלגת Annenberg. בשנת 1987 השתתפה בתוכנית Leibnitz center doctoral fellowship באוניברסיטה העברית בירושלים. בשנת 2009 זכתה בפרס המאמר הטוב ביותר מטעם OPODIS על מאמר שכתבה. בשנים 2000 ו-2004 זכו מאמרים שנכתבו תחת הנחייתה בפרס המאמר הטוב ביותר לסטודנט מטעם DISC. בשנת 2013 זכה מאמר שנכתב תחת הנחייתה בפרס המאמר הטוב ביותר לסטודנט מטעם PODC. מדיה וקבצים בנושא חגית עטיה בוויקישיתוף חגית עטיה, באתר פרויקט הגנאלוגיה במתמטיקה חגית עטיה, באתר dblp חגית עטיה, באתר גוגל סקולר האתר האישי של פרופסור עטיה פרסומים נבחרים Mathematics Genealogy Project רשימת הסטודנטים שקיבלו תארים גבוהים תחת הנחייתה של פרופסור עטיה רשימת הקורסים המלאה קישור לאתר כתב העת מקור קישור לאתר של ACM Software System Award Committee אתר EPFL מידע על חברת Dune Semiconductor Ltd עמוד הבית של Jennifer Lundelius Welch מידע על המהדורה השנייה של הספר את רשימת המאמרים המלאה ניתן למצוא כאן קישור למאמר קישור לאתר של Micael Bruno Memorial Award קישור לאתר של ACM Fellows רשימת הזוכים בפרס בשנת 2009, מידע על OPODIS קישור למאמר הזוכה בפרס המאמר הטוב ביותר קישור למאמר הזוכה בפרס המאמר הטוב ביותר לסטודנט בשנת 2000 קישור למאמר הזוכה בפרס המאמר הטוב ביותר לסטודנט בשנת 2004 מידע על DISC קישור למאמר הזוכה בפרס המאמר הטוב ביותר לסטודנט בשנת 2013 מידע על PODC